બંને જણાએ થોડીવારમાં શબપેટી બહાર કાઢી. હવે બંને શબ બહાર કાઢતા હતાં.અચાનક વીજળીનો ચમકારો થયો અને શબનો ચહેરો એ ચમકારામાં બન્નેની આંખો સામે ચમકી ઊઠ્યો.વીજળીનો આંચકો લાગ્યો હોય તેમ એમણે તે નીચે નાંખી દીધું ! એમને અચાનક સાંભર્યું કે આ કબર તો શહેરના એક પ્રતિષ્ઠિત વ્યક્તિની હતી.જેણે આખી જિંદગી પ્રતિષ્ઠા અને અમીરીની આડમાં ઘણાં કાળા કામ કર્યા હતા. શહેરમાં બનતી કાળી ટીલી જેવી ઘટનાઓનો માલિક હતો એ પ્રતિષ્ઠિત. ફરી વીજળીનો ચમકારો થયો અને બન્ને જણાએ એકબીજાની સામે જોયું. પળવારમાં નિર્ણય લેવાઈ ગયો. એમણે શબને જલદી જલદી પાછું શબપેટીમાં પધરાવ્યું અને બીજી કબરની શોધમાં આગળ વધ્યા.